钦定古今图书集成/理学汇编/学行典/第240卷 > 宋燧
## 钦定古今图书集成/理学汇编/学行典/第240卷 > 宋燧

按《杭州府志》：“宋燧，字质夫，海宁人。父圭，以明经起家，
常捐腴田以益学廪。宣城贡师泰，文学政事，知名当
世。至正末，居宁之北郭，遂具舟迎其家。后贡以不事
二姓卒，燧为经纪其丧，捐地以葬，别置田供祭。明初，
会诏兴学，杭守辟之讲义钱塘侍御史荐之于朝，除
粤东宁远令，有惠民政，至今祠之。”